लोकसभा चुनाव के नतीजों का देश बेसब्री से इंतजार कर रहा है. हालांकि, टीवी चैनलों के एग्जिट पोल एनडीए को बहुमत के संकेत दे रहे हैं. नौ चरणों में संपन्‍न हुआ यह चुनाव कई मायनों में यादगार रहेगा. इस दौरान खूब विवाद हुए. नेताओं के बयान पर खूब हंगामा मचा. हालांकि, इस चुनाव के दौरान नरेंद्र मोदी सहित कई नेताओं के बारे में नई बातें भी सामने आईं. हम यहां ऐसी ही 10 बातों का जिक्र कर रहे हैं जो बीजेपी के पीएम उम्‍मीदवार के बारे में इस चुनाव में पहली बार सामने आईं.

चाय बेचते थे मोदी

मोदी अपने भाई के साथ अहमदाबाद में स्टेट ट्रांसपोर्ट ऑफिस के बाहर चाय की दुकान पर काम करते थे. कई साल तक नरेंद्र मोदी ने चाय बेचने का काम किया. यहां तक कि मोदी साइकिल पर केतली रखकर चाय बेचने निकल पड़ते थे. मोदी बचपन में चाय भी बेचते थे. यह खुलासा तब हुआ जब बीजेपी के पीएम कैंडिडेट ने कांग्रेस नेता मणिशंकर अय्यर ने उन्‍हें 'चाय बेचने वाला' कहकर उनका मजाक उड़ाया. मोदी ने इस मसले को चुनाव में खूब भुनाया.